הוועדה המסדרת, כנסת 25, פרוטוקול מספר 17, 2022-12-26 00:00

יואב קיש: שלום רב, אני מתכבד לפתוח את הישיבה

יואב קיש:  אני קיבלתי ממש לאחר הודעת היושב-ראש את בקשת היושב-ראש על יום מיוחד, כפי שהודיע לי במליאה

יואב קיש:  הדיון הזה היה בכפוף לזה שזה קורה באמת

יואב קיש:  היו לי שתי אפשרויות: לומר לכם תבואו – מעכשיו לעכשיו, או בכפוף לזה

יואב קיש:  ככה לא הפתעתי אף אחד וכולם ידעו מראש

יואב קיש:  אני גם אומר בהמשך לדיונים על הצבעה, שאני כן מנהל פה דיון בנפש חפצה

יואב קיש:  לקראת הצבעה, כיוון שכולם פה, ניתן לכולם להיערך בצורה מסודרת ונוכל להצביע ביחד

יואב קיש:       ביקשתי עכשיו שיעבירו לכם נוסח

יואב קיש:  אקריא אותו

יואב קיש:  זו הצעה שאני מעלה להצבעה בהמשך לדיון והצבעה

יואב קיש:  נשמע את התייחסות חברי הכנסת ונתקדם

יואב קיש:  תסיים לחלק לכל החברים

יואב קיש:  אקריא לטובת הפרוטוקול

יואב קיש:  חנוך, תוכל להחליף אותי ולהקריא את זה?     

חנוך דב מילביצקי: החלטת הוועדה המסדרת בדבר סדרי הדיון בישיבת הכנסת לצורך כינון הממשלה ה-37 ובחירת יושב ראש הכנסת, מיום ב' בטבת התשפ"ג – 26 בדצמבר 2022 למניינם

חנוך דב מילביצקי:      בהתאם לסעיפים 2, 19, 27 ו-28 לתקנון הכנסת קבעה הוועדה המסדרת את ההוראות הבאות לעניין ישיבת הכנסת לצורך כינון הממשלה ה-37 ובחירת יושב ראש הכנסת, לאחר שחה"כ בנימין נתניהו הודיע, בהתאם לסעיף 13(ב) לחוק-יסוד: הממשלה, כי הרכיב ממשלה:     1

חנוך דב מילביצקי:  ישיבת הכנסת לצורך כינון הממשלה ה-37 ובחירת יושב ראש הכנסת תתקיים ביום חמישי, ה' בטבת התשפ"ג – 29 בדצמבר 2022 לספירתם, בשעה 11:00

חנוך דב מילביצקי:       2

חנוך דב מילביצקי:  ראש הממשלה המיועד יפתח את הדיון בהצגת קווי היסוד של מדיניות הממשלה, הרכב הממשלה וחלוקת התפקידים בין השרים

חנוך דב מילביצקי:       3

חנוך דב מילביצקי:  תינתן זכות דיבור לעומד בראש הסיעה הגדולה שאינה צד להסכם לתמיכה בממשלה, במסגרת זמן שלא תעלה על 15 דקות

חנוך דב מילביצקי:      4

חנוך דב מילביצקי:  יתקיים דיון סיעתי בו תינתן לכל סיעה מסגרת זמן של 9 דקות

חנוך דב מילביצקי:  הסיעות רשאיות לחלק את הזמן בין כמה דוברים ובלבד שמסגרת הזמן לכל נואם לא תפחת משלוש דקות כאמור בסעיף 28(א)(2) לתקנון הכנסת

חנוך דב מילביצקי:      5

חנוך דב מילביצקי:  תתקיים הצבעה על בחירת יושב ראש הכנסת

חנוך דב מילביצקי:  ההצבעה תיערך על מועמדים שעליהם הודיעו הסיעות בישיבה, בתום הדיון הסיעתי וקודם להצבעה

חנוך דב מילביצקי:       6

חנוך דב מילביצקי:  תתקיים הצבעה על הבעת אמון בממשלה

חנוך דב מילביצקי:      7

חנוך דב מילביצקי:  הצהרת אמונים של ראש הממשלה והשרים

גלעד קריב: אדוני היושב-ראש, אין יושב-ראש לכנסת?     

יואב קיש: למה? יש

גלעד קריב: הוא הודיע על התפטרות?     

יואב קיש: הוא הודיע בנשיאות שבכוונתו להתפטר, וכפי שאמר כל הזמן שבדיון ביום חמישי של הצבעה כבר לא יהיה יושב-ראש

יואב קיש:  אני פותח את הדיון

יואב קיש:  בבקשה, מי רוצה להירשם? אלקין, בבקשה

זאב אלקין: יש לי הערה ויש לי שאלה

זאב אלקין:  להבין את מה שהנחתם

זאב אלקין:  קודם כל הערה

זאב אלקין:  מונח פה כברור מאליו שהדיון על כינון הממשלה ובחירת יושב-ראש הכנסת יתקיימו כדיון משולב

זאב אלקין:  בעבר באמת לא היו בקשות לקיים דיון נפרד על המינוי יו"ר הכנסת אלא זה בא ביחד והיה ברור מאליו

זאב אלקין:  בעבר גם לא מינו חוץ ממקרה אחד בלבד שני יושבי-ראש כנסת בתהליך הזה ובעבר גם לא הובילו מסע חקיקה מהסוג שהתקיים פה בשבועות האחרונים

זאב אלקין:       לכן נעשו פה הרבה דברים חריגים שבמסגרתם איני יודע מה נרצה לעשות, אבל בהחלט קיימת אופציה מבחינתנו, לבקש להפריד בין שני הדיונים

זאב אלקין:  הם שני סוגי דיונים – דיון למינוי יו"ר כנסת – עברנו את זה רק לפני שבועיים

זאב אלקין:  הוא היה דיון אישי פה

זאב אלקין:  מדובר לפי תקנון, דיון סיעתי

זאב אלקין:  המינוי יו"ר כנסת לא מוזכר פה במפורש

זאב אלקין:  הסעיף הרלוונטי בתקנון הוא 27 כמדומני והוא מונה נושאים שונים שעליהם מתקיים דיון סיעתי

יואב קיש: כתוב: בהתאם לסעיפים 2, 19, 27 ו-28, בתחילת ההודעה שלנו, לא בתקנון

זאב אלקין: במקרה של כינון ממשלה 27 הוא סעיף מפורש, אבל מינוי יו"ר כנסת לא מופיע בסעיף 27

זאב אלקין:  נהוג בבית, כל מה שמוסכם על כולם – מוסכם על כולם

זאב אלקין:  כשבעבר רצו לחבר בין שני דיונים – זה זכותה של הכנסת וכו'

זאב אלקין:  אבל זה לא חובה

זאב אלקין:  אם תהיה בקשה – היות שיו"ר הכנסת עוד לא התפטר, אנו לא יודעים סופית אם מתפטר, לא יודעים מי המועמדים או בכלל מה התמונה

זאב אלקין:  אבל בהינתן שתתבהר התמונה - אנו רוצים לשמור לעצמנו זכות לבקש דיון נפרד על מינוי יו"ר כנסת כתקנון, כפי שצריך להיות

זאב אלקין:  זאת הערה אחת במסגרת מה שהונח פה

זאב אלקין:      הדבר השני הוא שאלה שיכול להיות שתגרור הערה ואולי לא

זאב אלקין:  אני לא רואה פה ממה שקראתי בחטף – כי זה לא פורסם לפני הישיבה - איני רואה מגבלה על שימוש בסעיף 31 לתקנון הכנסת

זאב אלקין:  האם אני מבין מזה נכון, שברגע שלא שמים את זה כי לא היה לזה תקדים, שאתם מבינים שחיבור של שני הדיונים לדיון משולב יכול לגרום לנו להשתמש בזכות ששמרנו אותה לדיון על מינוי יו"ר כנסת להשתמש בסעיף 31 גם בדיון הזה, ושבסופו של הדיון שר יכול לבקש לדבר ויכול לדבר? יש תשובה לזה?     

יואב קיש: לא עכשיו

יואב קיש:  אחר כך

יואב קיש:  ניתן תשובה לא עכשיו

יואב קיש:  אני עכשיו מקשיב לדיון

זאב אלקין: אבל זה עניין סופר מהותי

יואב קיש: אתה צודק

יואב קיש:  אני מקשיב לכל הדוברים

יואב קיש:  נשמע את כולם, אחרי זה ניתן התייחסות

זאב אלקין: יכול להיות שהתייחסות הדוברים תשתנה בהתאם לתשובתה

יואב קיש: אני רוצה לשמוע את כל הדוברים

יואב קיש:  אין לי תשובה כרגע

יואב קיש:  כרגע לנגד עיניך זו ההצעה

יואב קיש:  מירב, בבקשה

מירב בן ארי: אני רוצה להבין על מה אנו מדברים

יואב קיש: חד הם

יואב קיש:  זה אותו דבר

יואב קיש:  הנושא עכשיו להצבעה שיעלה אחרי סיום הדיון זה החלטת הוועדה המסדרת

יואב קיש:  זה הנושא שאנו דנים בו כעת

יואב קיש:  הוא נבע מהצהרה של היושב-ראש ומהמכתב שהיושב-ראש העביר

יואב קיש:  בבקשה

מירב בן ארי: כיוון שהיושב-ראש הזמני התפטר?     

יואב קיש: עוד לא התפטר

יואב קיש:  הוא הודיע בנשיאות שבכוונתו להתפטר ביום שלישי

מירב בן ארי: היום בוועדה של פקודת המשטרה נאמר שם, שהיו"ר הולך להתפטר

יואב קיש: מי אמר?     

מירב בן ארי: אתה

מירב בן ארי:  במסדרת

מירב בן ארי:  אמר בוועדה המסדרת היושב-ראש שיושב פה שיו"ר הכנסת מתעתד להתפטר

מירב בן ארי:  הייתי בשוק, מופתעת, כי לא חשבתי שיתפטר כל כך מהר

יואב קיש: הוא אמר שהוא מתפטר תוך שבועיים

יואב קיש:  הוא אמר את זה ודאי ציבורית ופומבית

יואב קיש:  אמר שבכוונתו להתפטר לפני הקמת הממשלה, וכפי שאמר – כך הוא עושה

מירב בן ארי: כמו שלא שמעתי את אדוני היושב-ראש מתראיין לשום תחנה בשבועיים האחרונים, גם לא שמעתי את יריב לוין ציבורית אומר שהוא בא לשיבוץ זמני

מירב בן ארי:  לכן מה שהוא אומר בוועדה – לא כל הציבור צופה בערוץ 99 ונחשף לתרגיל שבו יו"ר ממונה לשבועיים

מירב בן ארי:  לכן הופתעתי היום, וצריך להיאמר לזכותו שהוא עושה את הדברים בצורה מאוד טובה וממלכתית

עודד פורר: את זה אומרת מי שהתמודדה מולו על התפקיד

מירב בן ארי: אם להפסיד – להפסיד ליריב לוין

מירב בן ארי:  אגב למען הסר ספק – גם ביום חמישי אני מביאה את המועמדות שלי כי יש בחירה ליו"ר

מירב בן ארי:  אני רוצה לדעת, הרי אני מתפלאת עליך – שבועיים אנחנו עושים שלושה דיונים בשלוש לוועדות במקביל למליאה, במקביל להצבעות

מירב בן ארי:  כי עשיתם את זה בעבר

מירב בן ארי:  למה הדיון הזה? האם אתה חושש שלא יהיה סדר ביום חמישי?     

יואב קיש: לא

יואב קיש:  נהוג בהשבעת ממשלה, בוודאי שיש גם בחירת יו"ר, לעשות דיון משולב ולהחדיר את סדרי הדיון על ידי הועדה המסדרת

מירב בן ארי: ואם יהיו שני דיונים? השאלה שלי לארבל

יואב קיש: עודד פורר

עודד פורר: בהמשך לדברים שנאמרו פה, ראשית, איני מכיר את המונח של יו"ר כנסת זמני

עודד פורר:  יכולה אולי היועצת המשפטית להאיר את עינינו האם יש מינוי כזה בתקנון

עודד פורר:  אני לא מצאתי

עודד פורר:  יש יו"ר כנסת

עודד פורר:  הוא נבחר והוא יו"ר הכנסת ועד שלא יתפטר פורמלית כפי שאמור יו"ר כנסת להתפטר - אין מה לקיים – עצם הדיון על בחירת יושב-ראש חדש הוא לא ממין העניין

עודד פורר:  אנו מנהלים פה דיון על משהו שלא קרה ואולי לא יקרה, ואם קרה, מה קרה? זה לא על השולחן

עודד פורר:  לכן איני מצליח להבין את הניסיון לעשות משהו

עודד פורר:  הנושא לא על סדר יומה של הכנסת

עודד פורר:  אם יושב-ראש הכנסת יודיע במליאה על התפטרותו אז תתכנס ועדת הכנסת ותקבע את סדרי הדיון בבחירת יושב-ראש כנסת חדש כפי שצריך להיות בחירה של יושב-ראש כנסת חדש

עודד פורר:  אני לא מבין, זו גם שאלה משפטית שהיועצת המשפטית צריכה לומר - הדיון שלנו עקר שלא ממין העניין ולדעתי אין מקום בכלל להמשיכו

מירב בן ארי: אפשר לקבל תשובה מהייעוץ המשפטי של הוועדה?     

שלמה קרעי: בסעיף 5 - בכפוף להתפטרותו

עודד פורר: אז בואו נעשה דיון בכפוף להתפטרותו של ראש-ראש הממשלה המיועד יתפטר, אחרי שראש הממשלה המיועד יבין- - -     

יואב קיש: הלכתי לאיבוד

יואב קיש:  מההתחלה תסביר את מה שהכוונת

יואב קיש:  אתה באיזה רצף

יואב קיש:  אמרתי לך לעצור שלוש פעמים

יואב קיש:  בבקשה, תנסה שנבין

עודד פורר: כיוון שיו"ר הכנסת לא הודיע על התפטרותו – זה שהוא סיפר לכם סיפור בנשיאות, או אמר בשיחת מסדרון או אמר אפילו בראיון תקשורתי זו אינה הדרך שבה יושב-ראש כנסת מתפטר

עודד פורר:  לכשיודיע על התפטרותו תוכל ועדת הכנסת או הוועדה המסדרת להתכנס ולדון בסדרי הדיון

עודד פורר:  כי על אותו משקל אני מציע שהוועדה המסדרת תדון בסדרי הדיון של הקמת הממשלה החדשה שתקום אחרי שראש הממשלה המיועד יתפטר כי הממשלה המיועדת לקום לא מסוגלת לתפקד בגלל איך שחבריה מדברים אחד עם השני בהצעות החוק ההזויות

עודד פורר:  יש נסיבות של עסקת טיעון ונוכח הפיכת הממשלה לממשלה גזענית

עודד פורר:  אני אומר את הדוגמה הזו כדי להבין עד כמה הדיון הזה הוא עקר, מבזבז את זמנה של הכנסת ושל חברי הכנסת ושל כל עובדי הכנסת מסביב

עודד פורר:  לפני שממשיכים צריכה היועצת המשפטית לומר אם ראוי שיתקיים דיון כזה או הצבעה על סדי דיון על משהו שעוד לא נולד

יואב קיש: תודה

יואב קיש:  גלעד קריב

גלעד קריב: ראשית אני מצטרף לדברי חבריי, כיצד ניתן לקבל פה החלטה על סדרי דיון בסיטואציה שעוד לא נולדה

גלעד קריב:  ביצה שעוד לא נולדה

גלעד קריב:      אדוני היושב-ראש, אני חייב לציין כי ראיתי את התופעה הזאת גם כאן אבל גם בשתי הוועדות המיוחדות שהוקמו, מנהג יחסית חדש מבחינתי שבו חברי כנסת מפנים שאלה לייעוץ המשפטי ויושבי-הראש אומרים: נענה על זה בסוף הדיון

גלעד קריב:  התופעה הזו מקשה על דיון

גלעד קריב:  ואם חבר הכנסת רוצה לשאול שאלת הבהרה? ואם חבר כנסת אחר בעקבות האמירה של הייעוץ המשפטי רוצה לחדד נקודה? נראה שהסכמתם ביניכם להשתיק את הייעוץ המשפטי, לדחות את הערותיו לסיום הדיון, למנוע מאתנו את היכולת לקבל ייעוץ משפטי, וזו תופעה מטרידה

גלעד קריב:       אין מה לבקש כרגע דיון נפרד בבחירת יושב-ראש

גלעד קריב:  כשיהיה, אנו מבקשים גם דיון נפרד וגם שיתקיים במתכונת של דיון אישי כפי שקרה בהחלפה הקודמת של היושב-ראש בנסיבות של התפטרות

גלעד קריב:  בפעם הקודמת שהתפטר יו"ר כנסת אחרי שנבחר זמן קצר, חבר הכנסת בני גנץ, התקיים דיון אישי בעניין

גלעד קריב:  זה לא מחויב מהתקנון אבל יש פה תקדים בבחירת היו"ר

גלעד קריב:      הערה אחרונה, אני מבקש שלוחות הזמנים, כיוון שהדיון בקווי יסוד הוא אולי מהחשובים ביותר שכנסת מקיימת, אבקש שיינתן לסיעה הגדולה שאינה צד להסכם מסגרת זמן של 20 דקות ולכל סיעה נוספת 15 דקות

גלעד קריב:  זה הדיון שבו אנו מדברים לאן פניה של הכנסת

יואב קיש: אתה מדבר על תקדימים

יואב קיש:  לקחנו את זה מהכנסת הקודמת

יואב קיש:  זו הבקשה

יואב קיש:  מיכאל ביטון, בבקשה

מיכאל ביטון: אני חושב שהציבור נגאל מייסוריו היום, כי ביום חמישי תקום ממשלה, ואז נוכל לספור מאותו יום מתי יירד המע"מ ל-12% כפי שבנימין נתניהו הבטיח, מתי יירדו מחירי המים, הביוב

יואב קיש: אנחנו רוצים להוריד את המע"מ על דירה

מיכאל ביטון: אנחנו ממש אופטימיים כי מיום חמישי נוכל לספור את הימים מתי עם ישראל יקבל בשורה כלכלית משר האוצר לשעבר נתניהו, שדאג לחרדים היטב

גלעד קריב: לחלשים?     

מיכאל ביטון: ואנו רוצים לדעת למשל, כתוב שהורדת מחירי החשמל, מחיר הדלק, מחיר המים באמצעות סבסוד או הפחתת מס

מיכאל ביטון:  זה מ-3 באוגוסט אבל אי אפשר לספור לו כי לא היה ראש ממשלה

מיכאל ביטון:  מיום חמישי אפשר לספור

מיכאל ביטון:  בצבא יש שי"ן מינוס 2

מיכאל ביטון:  הורדת המע"מ – ראש הממשלה הולך להציג את קווי היסוד שלו- - -         

יואב קיש: כשהוא יציג את קווי היסוד

מיכאל ביטון: הוא חתם הסכמים קואליציוניים ולא מצאתי בהם הפחתת מע"מ ל-12% והוא הבטיח לי

יואב קיש: תודה רבה

יואב קיש:  משפט סיום

מיכאל ביטון: הגדלת מענקי העבודה, הורדת מחירי הפירות והירקות, הנפקת אגרות חוב ממשלתיות למחירי הדיור

מיכאל ביטון:  כל זה יקרה ביום חמישי בעז"ה, ומאותו יום אנחנו נספור כל יום כמה עבר

מיכאל ביטון:       דבר עובדתי ואמיתי: האוכלוסיות המוחלשות והעניות הצביעו לממשלה הזאת

מיכאל ביטון:  אולי לא ערבים – כי יש שם גם קשיים ועוני אבל השאר הצביעו

מיכאל ביטון:  הם יתביישו בכם על ה-50 יום האלה, על השחיטה והסחטנות ועל פיזור הליכודניקים

מיכאל ביטון:  גם הליכודניקים מתביישים במה שהיה אבל לא נורא

מיכאל ביטון:  מיום חמישי מאפסים את המונה ומחכים לראש הממשלה שייתן את ההבטחות שלו לציבור המוחלשים שהצביעו לו

מיכאל ביטון:  זה מה שאני רוצה לראות ביום חמישי

יואב קיש: תודה רבה

יואב קיש:  בועז טופורובסקי

יואב קיש:  לא? משה טור פז בבקשה, הידוע בכינויו קולה

משה טור פז: תודה

משה טור פז:  השאלה שלי מופנית לייעוץ המשפטי, האם הבקשה שמונחת לפנינו - לא דורשת הפעלה של סעיף 98? כי אם אני מבין נכון, יש פה הפעלה של סדרי דיון שאינה מובנת מאליו

יואב קיש: טוב

יואב קיש:  תודה

יואב קיש:  סימון דוידסון, בבקשה

סימון דוידסון: לפני שעתיים ישבתי עם קבוצה של 30 איש שהגיעו לכנסת

סימון דוידסון:  המנכ"לית של החברה הזו במקרה חברה טובה

מירב בן ארי: איזה חברה זאת?     

סימון דוידסון: לא רוצה לומר

סימון דוידסון:  אומר לך אחרי זה באוזן

סימון דוידסון:  חברה גדולה מאוד

סימון דוידסון:  אם חברי הליכוד שיושבים פה היו שומעים מה חושבים עליהם אנשים שהצביעו ליכוד לא היית שומע את המים האלה

שלמה קרעי: קראת את הסקר ביום שישי שאומר שכל הקשקושים שלכם זה קשקושי הבל? הציבור אתנו

שלמה קרעי:  64 מנדטים יציבים בסקרים

קריאות: - -     

אפרת רייטן: העם אמר גם את דברו על הסקרים של החוקים שלכם

אפרת רייטן:  הוא נגעל

אפרת רייטן:  75%

אפרת רייטן:  שופרות

סימון דוידסון: כל מה שהם הוציאו מהלב היה בעקבות הכמעט חודשיים האלה, שריסקו את מפלגת הליכוד לרסיסים קטנים

סימון דוידסון:  השפילו אתכם על ידי פשוט קריעה של המשרדים

סימון דוידסון:  לקחו כל מה שאפשר וגם מה שאי אפשר

סימון דוידסון:  השאירו אתכם בלי כלום

יואב קיש: טוב

יואב קיש:  תתייחס למהות הדיון

מיכאל ביטון: זה היסוד של הממשלה

יואב קיש: אל תפריע לו, נלחמתי על זכותך שלא יפריעו לך

סימון דוידסון: ישבתי שעות אצל קרעי בוועדה והם זזו בכיסא, לא היה להם נוח, ואפילו אמרו – היה גור – כמה שהם בעצמם נגד כל העשייה הזאת

סימון דוידסון:  אני רוצה לחזק את הייעוץ המשפטי שאנחנו רואים שוב שמנסים לשנות סדרי עולם

סימון דוידסון:  הרי יש פה שני דברים – החלפת יושב-ראש הכנסת זה דיון אישי

סימון דוידסון:  הקמת ממשלה זה דיון סיעתי

סימון דוידסון:  אתם רוצים לשנות את זה

סימון דוידסון:  אתם רוצים במקום לה על סעיף 98, לומר: בלי

סימון דוידסון:  בואו נעשה מה שבא לנו

סימון דוידסון:  בואו נעשה דברים לפחות פה מסודר

סימון דוידסון:  הרי כל החוקים עד עכשיו שעברו בחודש האחרון זה הכול הפוך על הפוך

סימון דוידסון:  תעשו לפחות את זה באופן מסודר כמו שצריך בכנסת ישראל

יואב קיש: תודה

יואב קיש:  אפרת רייטן

אפרת רייטן: קריב יצג את הסיעה

יואב קיש: שרן

שרן השכל: אני מסתכלת על הסדר שאתם מנסים לכפות עלינו

שרן השכל:  כמובן הרוב יכול לכפות כמעט הכול על המיעוט

שרן השכל:  כן, קרעי, נבחרתם

שרן השכל:  אז מי מחכה? למה אתם מחכים להקים את הממשלה הזאת? יכולתם להקים לפני חודש

שרן השכל:  ה-64 מנדטים שלך, איפה הם? אותך החביאו מאחורה בקמפיין

שרן השכל:  למה החביאו אותך? אתה יודע טוב מאוד

שלמה קרעי: תוציאי דוח מיוחד, תראי כמה החביאו אותי

שרן השכל: עם כל הכבוד ל-64 מנדטים שלכם, עדיין לא הרכבתם את זה, כי אתם עוסקים כבר חודש וחצי בכל הקומבינות שלכם, בכל הדברים שאתם רוקמים מאחורי הקלעים

שרן השכל:  אתם מנסים להסיח את הדעת מהנושא האמיתי והוא ההסכמים הקואליציוניים החרדים חרד"לים שאתם מביאים אלינו עם כפייה דתית

שרן השכל:  אתם מרחיקים את אזרחי ישראל היהודים מהדת

שרן השכל:  זה מה שאתם עושים עם ההסכמים הקואליציוניים האלה ואנחנו רוצים לדבר על זה במליאה כשאתם באים להקמת ממשלה

שרן השכל:  אם אתה נותן לסיעה 9 דקות- - -     

יואב קיש: כן, זה היה בממשלה שלכם

שרן השכל: אתה נותן לנו אולי 45 שניות לכל חבר כנסת

יואב קיש: אבל זה מה שאתם עשיתם

שרן השכל: לבוא ולומר את הדברים החשובים האלה על מה שאתם רוקמים

שלמה קרעי: שם זה היה למטרות טובות

שרן השכל: כל הקומבינות והטרלולים שאתם מטרללים את הכנסת כבר שבועיים – יש לנו מה לומר

שרן השכל:  זה פשוט בושה

שרן השכל:  בושה

יואב קיש: תודה

יואב קיש:  יבגני סובה

יבגני סובה: תודה רבה, אדוני היושב-ראש

יבגני סובה:  אני מצטרף לשאלות של חבריי באשר לסוגיה משפטית, וזה שאלה ליועצת המשפטית, האם אפשר לקיים בכל זאת דיון אישי בנושא של גם החלפת יושב-ראש וגם בנושא של הצבעה לממשלה

יבגני סובה:  אבל שמתי לב לטעות בסעיף 2 שחייבת תיקון: במקום קווי יסוד של מדיניות הממשלה, אבקש לשנות: קווי סחיטה של הממשלה

יבגני סובה:  כך יהיה נכון לציין במסמכים הרשמיים, לפני הקמתה

יואב קיש: קיבלת ציון 8 על מקוריות

יואב קיש:  אסביר מאיפה זה בא

יואב קיש:  יש בקורס טיס מושג ידוע, שנקרא 6-7 לא ברורים

יואב קיש:  כשאתה לא יודע מה קורה עם הבן אדם אתה נותן לו ציון 6, 7 – סיכויים לא ברורים

יואב קיש:  פה יבגני הוכיח מקוריות - קיבל 8 על מקוריות

יואב קיש:  בבקשה, תמשיך

יבגני סובה: אתה מסכים איתי לתקן את הסעיף? אני חוזר על בקשתי לשנות את סעיף 2 ולקרוא לזה לא לקווי היסוד אלא קווי הסחיטה

יבגני סובה:  אומר לך למה - 45 ימים – מתי קיבל ראש הממשלה המיועד נתניהו מנדט? 40 ומשהו יום? לא שמעתי את המושג הזה קווי יסוד

קריאות: - - -     

מירב בן ארי: - - -     

יבגני סובה: אני מברך על זה שסוף-סוף אנו שומעים מושג קווי יסוד כי 40 ומשהו יום לא היה כזה דבר

יבגני סובה:  תמיד כשממשלה קמה על בסיס משהו מדברים על קווי יסוד

יבגני סובה:  פה לא שמענו

יבגני סובה:  לכן ביקשתי לקרוא לזה קווי סחיטה כי לא שמענו מהם קווי היסוד של הממשלה

יבגני סובה:  לכן אני מבקש דיון אישי בנושא הזה כדי לשמוע מה קווי היסוד של הממשלה

יואב קיש: תודה

יואב קיש:  חנוך מלביצקי

יואב קיש:  בבקשה

חנוך דב מילביצקי: תודה, אדוני היושב-ראש

מירב בן ארי: יש הצבעה?     

יואב קיש: העליתם פה נימוקים נכונים

יואב קיש:  תכף נראה מה נעשה

יואב קיש:  יכול להיות שנעשה הצבעה

סימון דוידסון: אנחנו רוצים לשמוע את הייעוץ המשפטי

יואב קיש: ברור שתשמע

חנוך דב מילביצקי: נהיה בון טון חדש באופוזיציה, להבין ולדבר לכאורה בשמם של הליכודניקים עבור הליכודניקים

חנוך דב מילביצקי:  זה בסדר

חנוך דב מילביצקי:  זה נחמד

חנוך דב מילביצקי:  אני שמח שכולם רוצים לדבר לליכודניקים

חנוך דב מילביצקי:  אז בואו תשמעו מליכודניק שבא מהשטח, חדש פה, שבא מאחת מקבוצות המתפקדים הכי גדולות בליכוד שאומר לכם כך: חלק מקווי היסוד של הממשלה הזאת, חלק ממה שהלכנו עליו לבחירות זה להחזיר את הזהות היהודית ואת הקשר בין עם ישראל לארץ ישראל ותורת ישראל

חנוך דב מילביצקי:  חלק מקווי היסוד של הממשלה הזאת-  -     

שרן השכל: אתם עושים בדיוק ההפך

יואב קיש: את לא בזכות דיבור

חנוך דב מילביצקי: אני ישבתי בשקט והקשבתי לשטויות שלך

חנוך דב מילביצקי:  חלק מקווי היסוד של הממשלה הזאת זה לקחת את הציבור החרדי ש- - - ללא רחם כשנערך לגביו קמפיין הסתה מכוער על גבול האנטישמיות בידי שר האוצר והמפלגה שלו ולהחזיר את מה שהיה קודם

חנוך דב מילביצקי:  חלק מקווי היסוד של הממשלה הזו זה להחזיר את הגאווה הלאומית ואת הכבוד של להיות יהודי לארץ ישראל

חנוך דב מילביצקי:  אני מבין מאוד שזה לא מתאים לכם

חנוך דב מילביצקי:  אני מבין מאוד שכהני הפרגורס ששולטים בכולכם ושולחים אתכם לדבר ולהמריד ולהסית את הציבור בקמפיין שנאה ושטנה שכמוהו לא נשמע הרבה מאוד זמן לא בא להם בטוב אתם תמשיכו לדבר על סקרים ואנחנו נמשיך לעשות חוקים

חנוך דב מילביצקי:  תודה

סימון דוידסון: אוי ואבוי לנו

יואב קיש: תודה רבה

יואב קיש:  מטי צרפתי הרכבי

שרן השכל: לא צריך רק את המפלגות החרדיות

שרן השכל:  גם קרעי וגם חנוך מייצגים גם את החרדים

קריאות: - -     

יואב קיש: שרן, קריאה ראשונה

שרן השכל: קשה לשמוע את האמת

יואב קיש: את מתפרצת

יואב קיש:  אף אחד לא הפריע לך לדבר

חנוך דב מילביצקי: שר ביטחון כושל שהתעמר במיישבים

חנוך דב מילביצקי:  איבדתם את זה לגמרי

יואב קיש: חנוך

יואב קיש:  מטי צרפתי הרכבי, בבקשה

מטי צרפתי הרכבי: תודה, אדוני היושב-ראש

מטי צרפתי הרכבי:  בישיבת המליאה שבה נבחר יושב-ראש הכנסת עמדו חברי כנסת על הבמה והסבירו ברצינות רבה שאנו בוחרים ביושב-ראש קבוע כי אין מונח כזה יושב-ראש זמני

מטי צרפתי הרכבי:  לא שמעתי על שינוי ויש יושב-ראש לכנסת ישראל ולכן אין לכרוך אחד בשני

מטי צרפתי הרכבי:  אני מצטרפת לאמירה שנאמרה – יש לנו יושב-ראש, חבר הכנסת יריב לוין

מטי צרפתי הרכבי:  הוא יושב-ראש ועד שלא ידוע אחרת אי-אפשר לכרוך נושא בנושא

מטי צרפתי הרכבי:      אני רוצה לומר משהו בגימטריה לשלמה

יואב קיש: הופה, זה הרמה להתמודדות

מטי צרפתי הרכבי: סובה, אמרת לו על- - -     

אפרת רייטן: המצב רוח של יו"ר הוועדה מעיד שקיבלת את התפקיד מראש הממשלה המיועד

אפרת רייטן:  יש יותר מדי חיוכים

יואב קיש: אל"ף, אני לא יודע

יואב קיש:  בי"ת, באופן טבעי אני אדם אופטימי

יואב קיש:  גימ"ל, הרמה להתמודדות זה שני מטוסים באים עם אנרגיה ומהירות, והם מרימים להתמודדות

יואב קיש:  מי שעולה יותר גבוה נכנס על השני ליתרון

יואב קיש:  עכשיו הם שניהם בגימטריה

יואב קיש:  בבקשה, מטי מול שלמה

זאב אלקין: אפשר להוסיף ד' להערה שלך? כמי שהיה במצבך הוא מעדיף פי אלף להיות פה בחדר כמה שעות מלכסוס ציפורניים

יואב קיש: לא, הכול בסדר

יואב קיש:  אני לא מודאג

מטי צרפתי הרכבי: מיכאל אמר, בשבועיים האחרונים הוכחתם שאתם יודעים לעשות חקיקות בזק

מטי צרפתי הרכבי:  הייתי שמחה שכל החוקים שנתניהו הבטיח ומיכאל ציין אותם בכזו רהיטות - אכן היו מקודמים בכזו מהירות

מטי צרפתי הרכבי:       הגימטריה – בדקתי מה זה שלמה קרעי בגימטריה

מטי צרפתי הרכבי:  מתי זה נגמר? זה שלמה קרעי בגימטריה

מטי צרפתי הרכבי:  התשובה היא גם שלמה קרעי בגימטריה – לפני שיהיה מאוחר

שלמה קרעי: רבי יונתן אייבשיץ כשהיה ילד, ישב בכיתה, והמורה אמר לתלמידים: אם תדעו לענות לי מהר מאוד כמה נרות מדליקים בחנוכה – אנחנו בשניות האחרונות של חנוכה – אני אשחרר אתכם הביתה

שלמה קרעי:  מייד אמר לו ר' יונתן: 44

שלמה קרעי:  כתוב: הפך נשבר ואנחנו נמלטנו

שלמה קרעי:  פך זה 88

שלמה קרעי:  תשבור את הפך לשניים - 44 - ואנחנו נמלטנו מבית הספר

שלמה קרעי:  גם הכנסת הושבעה ב-15 בנובמבר

שלמה קרעי:  הממשלה תושבע ב-29 בדצמבר - 44 ימים

שלמה קרעי:  הפך נשבר – 44 - ואנחנו נמלטנו מכם

שלמה קרעי:  מדינת ישראל נמלטה מכם

מירב בן ארי: זה מדהים איך הוא מסדר לו את הגימטריה

מירב בן ארי:  לפני שבוע אמר שהממשלה תהיה בחנוכה, יהיה נס פך השמן ואז סידר את הגימטריה לנס פך השמן

מירב בן ארי:  עכשיו סידר גימטריה אחרת

יואב קיש: תודה

יואב קיש:  אחמד טיבי

אחמד טיבי: היות שלא מפעילים סעיף 98, אתם לא רוצים כאילו לכפות דיון – אחרת הייתם מפעילים 98

אחמד טיבי:  לכן נראה לי סביר, גם פרלמנטרית זה נכון, גם פוליטית נכון, שסעיף בחירת היושב-ראש יהיה סעיף נפרד

אחמד טיבי:  יהיה דיון אישי בבחירת יושב-ראש הכנסת

אחמד טיבי:      גם סעיף 4, לתת תשע דקות לכל סיעה על הדבר החשוב ביותר בארבע שנים – לא יודע כמה זמן תכהן הממשלה הזו – זה השבעת הממשלה, זה לא סביר, בעליל

אחמד טיבי:  לכן אני מבקש ממך לא לקיים הצבעה אלא לשקול מחדש מה שהצעת כאן ולבוא לקראת האופוזיציה גם בנושא דיון אישי על בחירת יושב-ראש הכנסת

אחמד טיבי:  בחירת יושב-ראש הכנסת זה דבר דרמטי בכל קדנציה וגם היחס של הזמן לכלל לסיעות

יואב קיש: תודה רבה

יואב קיש:  אני רוצה לומר כמה דברים ואולי גם לנושא הייעוץ המשפטי

יואב קיש:  יש מספר נושאים שעלו מהדיון

יואב קיש:  אחד זה הרצון לפצל את זה לשני דיונים נפרדים

יואב קיש:  כלומר ראשית, מדוע דיון משולב ולא להפריד את הדיון – זו שאלה אחת שנאמרה

יואב קיש:  נושא שני, התפטרות היושב-ראש שכפי שאמר פה עודד פורר – טרם התפטר רשמית

יואב קיש:  נושא שלישי, האם יש פה משמעות להפעלת סעיף 98

יואב קיש:  ואם כל זה קורה, נושא לוחות הזמנים לכל סיעה ולראש הסיעה הגדולה שאינה צד להסכם

מירב בן ארי: ואיך הגיעו לזה – 24 מנדטים

יואב קיש: לקחנו את הנוסח שהיה בכנסות האחרונות ועשינו שכפל – הדבק לבד מדבר אחד – ממשלות החילופין

יואב קיש:  היה שם כל הנושא של ראש הממשלה החלופי

יואב קיש:  זה לא רלוונטי לאירוע שבפנינו

מירב בן ארי: אני רוצה לדעת, האם ההשבעה היא ביום חמישי בסוף דצמבר ולא ביום שני 2 בינואר?     

יואב קיש: ביום חמישי

מירב בן ארי: למה לא עשיתם ב-2 בינואר?     

יואב קיש: מה זה משנה? כי אם היינו עושים כך, היית שואלת למה לא כך

מיכאל ביטון: אז המע"מ יירד יותר

יואב קיש: אתה מפריע

יואב קיש:  קודם כל, אנחנו כבר חוסכים 2 מיליון שקלים לקופת המדינה

מירב בן ארי: להפך

מירב בן ארי:  כי השרים החדשים שיושבעו יקבלו משכורת שלמה על דצמבר, בעוד הם לא עבדו כשרים בדצמבר והשרים- - -     

יואב קיש: כל השרים הם חברי כנסת וכמעט אין הפרש בשכר

יואב קיש:  פה יש עשרה שרים וסגני שרים עם צוותים שלמים שמקבלים שכר נוסף בלי שיעשו שום דבר, והם לא חברי כנסת

יואב קיש:  הם מממשלת השינוי

יואב קיש:      אני רוצה לסכם את הדיון

יואב קיש:  לשאלתך, גלעד, לקחתי לתשומת ליבי נימוק מרכזי אחד שאומר: היו"ר עדיין לא התפטר

יואב קיש:  כיוון שבדקתי טוב, בכוונתו להתפטר בסוף סדר היום - היום, כלומר ייצא שלישי, מחר בבוקר

יואב קיש:  נבדוק את השאלות המשפטיות שעלו

יואב קיש:  נעשה ביום שלישי את המשך הדיון עם התשובות של הייעוץ המשפטי

יואב קיש:  הטענה שלכם של פורר שהיו"ר לא התפטר – למה אתה עושה דיון מקדים - אמרתי בסדר

יואב קיש:  נעשה את זה מחר אחרי שהיו"ר יתפטר ואז נכניס את כל הדברים שנוגעים להתפטרות היו"ר ואז נדון בשאלות שהעליתם

מיכאל ביטון: והתשובות של אלקין?     

יואב קיש: יגיעו מחר

יואב קיש:  למשל נבדוק היטב את כל התקדימים שהיו ונראה אם יש בזה אמת או לא

יואב קיש:  נעשה עבודה משמעותית

יואב קיש:  גלעד, לשאלתך, למה הייעוץ המשפטי בסוף – כי אני שומע את כל הדברים

יואב קיש:  לקחנו פה החלטה

יואב קיש:  אם הייתי רוצה להצביע – הייתי נותן להם להתייחס עכשיו

יואב קיש:  נחליט על זה ביום שלישי

גלעד קריב: אני לא אומר בהתרסה

גלעד קריב:  גם אני ניהלתי שנה ורבע ישיבות ועדות

גלעד קריב:  יש אלמנט חשוב מאוד בדיאלוג בין ח"כים ליועצים משפטיים במהלך הדיון כי הרבה פעמים ח"כ אחד מתייחס לדברים- - -     

יואב קיש: משאיר את זה לסמכות היושב-ראש

יואב קיש:  רק אומר עוד דבר אחד שיכולתי לעשות עכשיו קטגורית

יואב קיש:  יכולתי לקבוע יום חמישי מליאה מיוחדת להשבעת ממשלה

יואב קיש:  לשם זה הולך

יואב קיש:  כיוון שהיו"ר לא התפטר אני רוצה לאחד את זה להחלטה אחת

יואב קיש:  נעשה הכול מחר, אבל אומר בצורה ברורה כדי שתיערכו

יואב קיש:  אם אתם אומרים לי שאתם תומכים בזה עכשיו - אני מעלה את זה עכשיו להצבעה

יבגני סובה: אדוני היושב-ראש, בחיל האוויר לפני כל גיחה בודקים שמן של המנוע

יבגני סובה:  זה אני יודע כי אשתי הייתה בצבא במעבדה בחיל האוויר

יואב קיש: לא

יואב קיש:  אחרי נחיתה היא בדקה שמן

יואב קיש:  זה אחרי נחיתה, בודקים אם יש שבבים

יואב קיש:       תודה רבה

יואב קיש:  ניפגש מחר

יואב קיש:  הישיבה נעולה